Acatistul Sfântului mare mucenic Mercurie 
(25 noiembrie/8 decembrie) 


Sfântul mare mucenic Mercurie, Caesarea (7250) (25 noiembrie): 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pă- 
mântului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Și întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacele şi icoasele: 


Condac 1 

Cel ce ai fost prin înger chemat să mărturiseşti pe Hristos, cel ce te-a întărit pe tine 
şi cu sabie dumnezeiască te-a dăruit, prinos de laudă aducem ţie, cel ce eşti apără- 
tor nebiruit creştinătăţii şi mie celui păcătos; pentru aceasta îţi cântăm: Bucură-te, 
bunule pătimitor mare mucenice Mercurie! 


Icos 1 

Ca un pom lângă izvor, care rodul său şi-l dă la vremea sa, a fost viaţa ta, plăcutule 
al lui Dumnezeu Mercurie; căci din rădăcină creştină răsărind, ai dat Domnului tău 
rod însutit, pentru care auzi: 

Bucură-te, înfruntătorul lui Decius; 

Bucură-te, cel ce nu te-ai spăimântat de poruncile păgâneşti; 

Bucură-te, cel dăruit de Dumnezeu cu sabie îngerească; 

Bucură-te, ostaş îngeresc neînfricat al lui Hristos; 

Bucură-te, podoabă nestemată din sceptrul Domnului; 

Bucură-te, învrednicitule de chemarea îngerească; 

Bucură-te, biruitorule al dracilor şi doritorul vieţii îngereşti; 

Bucara-te, sabia creştinătăţii, apărătorul bisericii şi surpătorul lui Iulian paravatul; 
Bucură-te, sluga lui Hristos şi plăcutul Maicii Sale; 

Bucură-te, izvorâtor de mireasmă dumnezeiască a sfinţeniei; 

Bucură-te, binecuvântare şi tămăduire a celor ce se roagă ţie; 

Bucură-te, bunule pătimitor mare mucenice Mercurie! 


Condac 2 

Vrând să prade creştinătatea, urâtorul sufletelor pornitu-i-a pe Decius şi Valerian, 
cât şi pe barbari spre prigonirea creştinilor, creştin fiind şi tu, dar le-ai scăpat din 
mâini ca o pasăre din laţ fiindcă erai dăruit cu sabie dumnezeiască cu care i-ai tăiat 
pe vrăjmaşii văzuţi şi nevăzuţi, cântând lui Dumnezeu: Aliluia! 


Icos 2 

Sârguitu-te-ai pentru apărarea ţării a tăia cât mai mulţi duşmani, creştin fiind în 
ascuns, încât Decius s-a minunat de vitejia şi înţelepciunea ta şi te-a pus mai mare 
peste toate oştile sale, dar el nu ştia că prin tine se arată biruitoare creştinătatea, 
care te cinsteşte zicând: 

Bucură-te, ostaşul cel iubit al lui Hristos; 

Bucură-te, vorbitorule cu îngerii; 

Bucură-te, voievodul lui Decius şi economul lui Dumnezeu; 

Bucură-te, că venind de la Roma sfetnic de taină ai ajuns; 

Bucură-te, sămânță bună salvată de îngerul lui Hristos; 

Bucură-te, cel ce ai ascultat de înger şi de sfatul părintelui tău Gordian; 

Bucură-te, mlădiţa viei lui Hristos; 

Bucură-te, împlinitorul legii creştineşti; 

Bucură-te, cel ce ai dorit să ostăşeşti Împăratului Ceresc; 
Bucură-te, cel dăruit cu daruri dumnezeieşti; 

Bucură-te, iubitorul podoabei bisericii; 

Bucură-te, slugă ce ai înmulțit talantul dat ție de Stăpânul Ceresc; 
Bucură-te, bunule pătimitor mare mucenice Mercurie! 


Condac 3 

Tânguirea a cuprins sufletul tău văzând că ai uitat să mulțumeşti lui Dumnezeu şi 
că îngerul te-a mustrat pentru aceasta, iar tu te vedeai ca o ramură uscată dintr-un 
pom verde însă curând te-ai răsădit udând cu sânge şi cu lacrimi pomul sufletului 
tău ca să poţi cânta cu îngerii: Aliluia! 


Icos 3 

Văzând Decius bărbăţia şi întelegerea cea cu pricepere, luatu-te-a sfetnic ales, iar 
tu, de Dumnezeu dorind, te sârguiai a-i aduce Lui jertfă nesângeroasă de mulțumire 
precum odinioară proorocul Daniel, iar noi te cinstim cântând: 

Bucură-te, noule Daniile; 

Bucură-te, de Dumnezeu luminatule şi ocrotitorul ostașilor; 

Bucură-te, apărătorul celor din războaie; 

Bucură-te, folositorul creştinilor şi izbăvitorul de războaie; 

Bucură-te, frumoasă tinereţe cu minte bătrânească; 

Bucură-te, înfruntătorul idolilor păgâneşti; 

Bucură-te, mucenicul, ucenicul şi sluga lui Hristos; 

Bucură-te, coardă verde cu rod copt din grădina cerească; 

Bucură-te, cel ce ai biruit meşteşugirea drăcească şi înşelăciunea lumească; 
Bucură-te, viteazul mărturisitor al credinţei creştine; 

Bucură-te, că nu te-ai ruşinat de goliciunea trupului ca şi în Rai, Adam; 

Bucură-te, cel îmbrăcat cu haina smereniei lui Hristos; 

Bucură-te, bunule pătimitor mare mucenice Mercurie! 


Condac 4 

Cine va putea spune răbdarea ta, sfinte, când zavistnicii tă1 s-au năpustit asupra ta 
pentru că nu te închinai idolilor, cu gând să te doboare din cinstea ce-o aveai de la 
împăratul pământesc, ci tu râdeai de ei pentru c-o aveai pe cea cerească de la Cel 
Veşnic căruia îi cântai: Aliluia! 


Icos 4 

Ca într-o cămară împărătească stăteai în închisoare rugându-te Împăratului Ceresc 
când îngerul lui Dumnezeu, iar ţi s-a arătat şi te-a îmbărbătat prea frumosule mu- 
cenic iar noi îţi cântăm cu îngerul: 

Bucură-te, cel întărit de înger să îndrăzneşti către Hristos şi să nu te temi a-L măr- 
turisi înaintea necredincioşilor; 

Bucură-te, vorbitorule cu îngerii şi întăritule de ei în tot necazul; 

Bucură-te, că ai câştigat îndrăzneală a te ruga Domnului pentru noi; 

Bucură-te, purtătorul Crucii şi al patimilor lui Hristos; 

Bucură-te, cel ce dorind să pătimeşti pentru EI ai fost osândit pe nedrept; 
Bucură-te, cel ce ai primit bătăi şi moarte pentru credinţa ta; 

Bucură-te, cel ce porți numele inimii şi ai parte cu îngerii; 

Bucură-te, binecuvântarea celor ce se luptă pentru dreptate; 

Bucură-te, bucuria şi biruinţa celor ce sunt ispitiți pentru credinţă; 

Bucură-te, văzătorule de cele cereşti şi mare tăinuitor; 

Bucură-te, sprijinitorul, veselia şi biruinţa ostaşilor; 

Bucură-te, bunule pătimitor mare mucenice Mercurie! 


Condac 5 

Tăinuitorule de cele cereşti şi vorbitorule cu îngerii roagă-te Celui iubit al tău, Hri- 
stos, Împăratul Ceresc, să ne ajute a ne lepăda de cele pieritoare şi a le alege pe ce- 
le veşnice ca să ajungem şi noi in cetatea îngerească şi să cântăm împreună: AJ- 
iluia! 


Icos 5 

Cel ce te-a ales pe tine ştia bărbăţia cu care aveai să-l mărturiseşti şi să lepezi toate 
cinstirile lumeşti spre câştigarea ostăşiei cereşti şi te-a dat nouă rugător, apărător şi 
luptător în toate greutăţile vieţii noastre iar noi cu mulţumire îţi cântăm: 

Bucură-te, fiul lui Gordian şi mlădiţă de creştin; 

Bucură-te, lauda şi mărirea sciţilor şi romanilor; 

Bucură-te, odraslă de ostaş creştin şi sulița duhului; 

Bucură-te, cel ce ai ostăşit ca şi el în oastea martirilor; 

Bucură-te, înger pământesc şi om ceresc; 

Bucură-te, cetăţeanul Ierusalimului ceresc; 

Bucură-te, sfeşnicul cel de aur din Biserica Domnului; 

Bucură-te, maestrul sfatului şi înţelepciunea adevăratei biruinţe; 

Bucură-te, că ai călătorit spre ceruri precum magii spre ieslea unde s-a născut Hri- 
stos; 

Bucură-te, sprijinitorul, veselia şi biruinţa ostaşilor; 

Bucură-te, bunule pătimitor mare mucenice Mercurie! 

Condac 6 

Făcătorul îngerilor şi Domnul Puterilor datu-ţi-a daruri îndestulate binecuvântate 
tinere, căci tiranul şi vrăjmaşul sufletului tău se minuna de frumuseţea şi bărbăţia 
ta, necunoscând lucrarea Duhului Sfânt ce se măiestrea în tine, dar văzându-te ne- 
plecat şi-a hotărât munci înfricoşate pentru că nu ştia să cânte cu tine lui Dumne- 
zeu: Aliluia! 


Icos 6 

Ca un vultur te-ai într-aripat cu dumnezeiescul dor şi căutând spre Cel dorit sufle- 
tului tău, te-ai îngrădit cu platoşa dreptăţii şi pavăza dreptăţii - credinţei spre mun- 
cile pregătite ţie; dă-ne şi nouă răbdarea ta, sfinte în ispitele ce ne înconjoară ca să 
ne izbăvim sufletele din mâna celui rău şi să-ţi mulţumim zicându-ţi aşa: 
Bucură-te, într-aripatule ostaş cântător cu îngerii; 

Bucură-te, cel ce ai fost spânzurat gol între patru furci; 

Bucură-te, că îngerii ţi-au ajutat şi te-au întărit; 

Bucură-te, că nu te-ai împuţinat cu sufletul având pilda celor patrusprezecemii de 
prunci ucişi de Irod; 

Bucură-te, că steaua magilor de la Răsărit strălucea în inima şi cugetul tău, um- 
plându-te de bucurie; 

Bucură-te, magul oştilor romani şi păstorul duhovnicesc al ostaşilor; 

Bucură-te, însuliţatule de săbii şi cuțite şi mai vârtos de dragostea cerească; 
Bucură-te, solul dumnezeiesc al vieţuirii creştineşti tuturor păgânilor; 

Bucură-te, că faţa ta lumina dumnezeiasca Lumină, cea dătătoare de viaţă; 
Bucură-te, slujitorul desfătării celei sfinte; 

Bucură-te, că toţi se minunau de strălucirea chipului tău; 

Bucură-te, răsărit de soare în noaptea necredinţei; 

Bucură-te, bunule pătimitor mare mucenice Mercurie! 


Condac 7 

Mai mult mort decât viu mulţumeai lui Hristos pentru răbdarea ce ţi-a dat când în- 
gerul ceresc ţi-a trimis pacea lui pentru bună pătimirea ta, iar tu gândeai la îngerii 
cu flori de măr ce au cântat pruncului dumnezeiesc şi au adus oamenilor vestea în- 
trupării Lui ca să cânte cu toţi pe pământ precum în cer cântarea: Aliluia! 


Icos 7 

Ca un pârău curgea sângele tău cel curat şi stingea para focului iar tu te rugai lui 
Hristos ca un prunc fără răutate, gândind la Rahela ce-şi plângea pruncii şi nu voia 
să se mângâie că nu mai sunt, de aceea te rugăm mucenice să fii mângâiere celor 
îndureraţi şi împovăraţi de greutăţile vieţii ce-şi duc crucea cu bărbăţie şi cu multă 
evlavie îți cântă: 

Bucură-te, noule Abel şi afierositul sângelui tău pe altarul muceniciei; 

Bucură-te, inimă de foc ce arzi gândurile spurcate; 

Bucură-te, cel ce în Iordanul sângelui tău l-ai înecat pe veliar; 

Bucură-te, că rupându-ţi picioarele mai vârtos alergai spre dobândirea celor cere- 
şti; 

Bucură-te, că toţi prietenii te-au părăsit pentru că erai prieten cu Cerul, 

Bucură-te, cel aruncat în temniţă ca într-un mormânt şi înviat cu drepţii în ziua cea 
de apoi; 

Bucură-te, că îngerul ceresc iar te-a cercetat şi ţi-a strigat; 

Bucură-te, dau ţie, iubitule şi "Pace ţie, bunule pătimitor”; 

Bucură-te, că ţi-a tămăduit toate rănile trupului tău; 

Bucură-te, cel tămăduit fără vrăjitorie şi ruşinătorul păgânilor; 

Bucură-te, că spre noi munci ai fost dat pentru credinţa ta; 

Bucură-te, că nu te-ai temut de cei ce ucid trupul dar sufletul nu; 

Bucură-te, că nu ai slujit la doi domni ci doar Împăratului Ceresc; 

Bucură-te, bunule pătimitor mare mucenice Mercurie! 


Condac 8 

Cel ce face pe îngerii Săi duhuri şi slugile sale pară de foc te-a făcut şi pe tine 
asemenea lor iar aceia n-au cunoscut, muncindu-te pe tine, însă noi, cunoscându-l, 
îndrăznim a cere grabnic ajutor în ispitele ce ne strâmtorează şi patimile care ard în 
sufletele noastre ca să putem şi noi, curăţindu-ne, a cânta cu tine şi cu îngerii: Ali- 
luia! 


Icos 8 

Fericit eşti sfinte că te-a învrednicit Dumnezeu ca să-L mărturiseşti, pe Decius să-l 
biruieşti, pe diavoli să-i ruşinezi şi toată lumea s-o luminezi cu sfântă pătimirea ta 
şi viaţa ta curată şi cu credinţa învierii în ziua judecății când toţi ne vom lua răs- 
plata după faptele ce le-am făcut, iar noi cu smerenie cădem către tine să fii nouă 
mijlocitor la Cel mărturisit de tine că EI ni te-a dat nouă şi pentru aceasta îți cân- 
tăm aşa: 

Bucură-te, că Decius a cunoscut că slujeşti Dumnezeului Celui Viu dar n-a crezut 
Lui; 

Bucură-te, că precum acela la fel şi noi una zicem şi alta facem; 

Bucură-te, ca cel ce, cunoscând viclenia diavolului, ai primit darul discernării du- 
hurilor; 

Bucură-te, că ai crezut cu tărie că vei învia cu Hristos dacă vei muri pentru dreapta 
credinţă; 

Bucură-te, cel ce, bătându-ţi-se trupul ai bătut taberele drăceşti; 

Bucură-te, că fiind ars cu foc ai ars cu smerenia şi dragostea pe cel ce a înşelat pe 
Eva oarecând; 

Bucură-te, cel cu dragoste de heruvimi şi înţelepciune de serafim; 

Bucură-te, cel ce eşti stăpân peste patimi şi domn peste trup; 

Bucură-te, cel cu dragoste, ascultare şi înţelepciune; 

Bucură-te, începătorul cel bun pe drumul ce duce spre Împărăţia cerească; 
Bucură-te, jertfitor şi jertfă pe altarul dragostei celei sfinte; 

Bucură-te, tăcerea şi convieţuirea inimii lui Hristos; 

Bucură-te, bunule pătimitor mare mucenice Mercurie! 


Condac 9 

Îngerii şi oameni nu pot descrie răbdarea ta sfinte în cumplitele munci ce ai suferit 
însă tu, mucenice, pururi aveai gândul la picioarele Crucii lui Hristos, de unde luai 
tărie, răbdare şi mângâiere; Crucea Sfântă îți era armă şi scară către cer, vistierie 
nesecată a tuturor ce pururea se închină şi îi cântă: Aliluia! 


Icos 9 

Răbdarea ta i-a uimit pe toţi că nu ştiau dragostea care te răcorea în muncile ce le 
pătimeai, nici pe îngerii din juru-ţi nu-i vedeau, iar inimile lor nu săltau bătând 
pentru Dumnezeu Cel Viu, căruia tu te închinai pentru că nu ştiau să-ţi mulţumea- 
scă că le luminai credinţa cea vie însă noi bucurându-ne îţi vestim unele ca acestea: 
Bucură-te, credinţă şi faptă nepătată cu care te-ai suit la cer; 

Bucură-te, că prin rugăciune şi smerenie erai ca un pustnic în inima ta; 

Bucură-te, neguţătorul celor cereşti şi economul credincios; 

Bucură-te, cel cu piept de diamant şi vistiernicul tainelor lui Hristos; 

Bucură-te, cel ars cu foc şi bătut cu bice de aramă; 

Bucură-te, cel sfințit prin dragostea de Dumnezeu; 

Bucură-te, buna mireasmă a celor ce se nevoiesc în smerenie şi tăcere; 

Bucură-te, cel dăruit cu darul suferinţei pentru statornica ta inimă; 

Bucură-te, doritorul mântuirii tuturor oamenilor; 

Bucură-te, că te rugai pentru cei ce te chinuiau pe tine; 

Bucură-te, cel ce n-ai răsplatit răului cu rău; 

Bucură-te, cel ce te pregăteai cu bucurie pentru mântuirea sufletului tău; 
Bucură-te, bunule pătimitor mare mucenice Mercurie! 


Condac 10 

Cu ce cântări de laudă te vom cânta mucenice căci gura ta n-a oftat nici n-a suspi- 
nat ci ca un miel de bună voie aducându-te jertfă lui Hristos, te-ai învrednicit daru- 
rilor Lui dumnezeieşti şi Împărăției celei cereşti iar pe cei ce vin cu dragoste la cin- 
stita ta pomenire îi înveţi să cânte: Aliluia! 

Icos 10 

Să trâmbiţăm cu cântări dumnezeieşti, să săltăm în cele de praznic că mucenicul 
Mercurie se desfătează în chinurile cumplite, pe care nu le simte şi care îi sunt mai 
dulci decât mierea şi fagurul, iar moartea îi este mireasma frumoasă cu care se lo- 
godeşte prin munci, iar noi şi îngerii îi suntem nuntaşi care îi cântă: 

Bucură-te, cel nestricat cu sufletul în veci şi cu trupul împodobit cu muncile pre- 
cum 0 haină; 

Bucură-te, că ai fost spânzurat cu capul în jos cu piatra de grumazi; 

Bucură-te, cel ce ai fost bătut cu bice de aramă; 

Bucură-te, că nu ai cârtit împotriva lui Dumnezeu pentru pătimirea ta; 

Bucură-te, că mai vârtos ai mulţumit pentru că te-a învrednicit a pătimi pentru 
Dânsul şi numele Lui Cel Sfânt; 

Bucură-te, că nu te-au biruit nici cu aceste munci ci mai vârtos te bucurai; 
Bucură-te, că ne mai având cu ce te munci au poruncit tăierea prin sabie; 
Bucură-te, cel ce mergi în Capadocia să-ţi laşi trupul multpătimitor; 

Bucură-te, că ai fost legat pe un dobitoc şi dus călare; 

Bucură-te, că asemenea stăpânului tău ţi-ai dus crucea până la capăt; 

Bucură-te, cel ce ai însemnat prin aceasta întrarea în lerusalimul ceresc; 

Bucură-te, că ai căzut sub povara crucii, dar ai rămas nebiruit de vrăjmaşii văzuţi şi 
nevăzuţi; 

Bucură-te, bunule pătimitor mare mucenice Mercurie! 


Condac 11 

În drum spre Capadocia ostaşii au oprit în Cesareea iar acolo, iubitule şi frumo- 
sule mucenice ţi S-a arătat Hristos cu glas minunat chemându-te la Sine, în cămă- 
rile cereşti, făgăduindu-ţi veşnica odihnă şi cununa biruinţei iar tu I-ai mulțumit 
cântându-l: Aliluia! 


Icos 11 

Supusu-ţi-ai sufletul lui Hristos dorind blagoslovenia Lui, datu-ţi-ai toată drago- 
stea, ascultarea şi înţelepciunea, zburat-ai spre ceruri având drept aripi pacea cu 
smerita cugetare încă şi curăţenia cu dreapta socoteală iar noi, auzind cum răs- 
plăteşte Cel de Sus pe cei ce-L caută cu sinceritate împreună cu Cetele cele de sus 
cântăm: 

Bucură-te, că Hristos te-a odihnit în sânurile părintești; 

Bucură-te, că alegerea ai săvârşit şi credinţa ai păzit; 

Bucură-te, că ţi s-a tăiat capul cu sabia în Cesareea Capodociei; 

Bucură-te, că aici ţi s-a rânduit să ia sfârşit Golgota vieţii tale; 

Bucură-te, că le-ai spus ostaşilor a se opri şi să facă cele poruncite; 

Bucură-te, că le-ai făgăduit pocăință şi darul lui Hristos; 

Bucură-te, cel ce ai izvorât din trupul tău mireasmă de mir şi tămâie; 

Bucură-te, că pentru această minune ce s-a făcut prin tine mulți au crezut în Hri- 
stos; 

Bucură-te, că sfântul tău trup a fost pus la loc de cinste; 

Bucură-te, prin care ni se dau tămăduiri sufleteşti şi trupeşti de atunci şi până astă- 
ZI; 

Bucură-te, cel ce întotdeauna ţi-ai apărat cetatea de vrăjmaşii cei văzuţi şi nevă- 
zuţi; 

Bucură-te, bunule pătimitor mare mucenice Mercurie! 


Condac 12 

Văzând cei din Cesareea multele minuni ce se făceau prin sfintele tale moaşte i-au 
zidit biserica iar sfântă icoana ta a fost pusă lângă icoana Stăpânei noastre Prea- 
sfânta Născătoare de Dumnezeu, pe care o iubeai, iar credincioşii de atunci şi până 
azi împreună şi cu mine păcătosul cântăm Celui ce te-a proslăvit pe tine: Aliluia! 


Icos 12 

Cel ce a zidit vremurile şi a zidit Biserica a lucrat multe minuni prin sfintele tale 
moaşte dar şi prin icoana ta, căci, împărăţind lulian paravatul în Roma, după o 
perioadă de bună pace pentru biserica creştinească, s-a ridicat ca un apostat să sur- 
pe creştinătatea dar pronia dumnezeiască l-a ruşinat prin tine sfinte mucenice, drept 
aceea auzi de la cei izbăviţi de tine şi acum de la noi acestea: 

Bucură-te, că Sfântul ierarh Vasile cel mare s-a rugat Maicii Domnului să-l surpe 
pe paravat; 

Bucură-te, că sfântul arhiepiscop s-a minunat văzând icoana ta fără închipuirea 
sfântului tău chip; 

Bucură-te, că la puţin timp ai reapărut cu sulița însângerată; 

Bucură-te, că într-adevăr undeva, pe câmpul de luptă paravatul murea însuliţat de 
un ostaş necunoscut; 

Bucură-te, că paravatul a aruncat cu sânge spre cer nepocăindu-se şi zicând „Ai 
biruit Galileene!"; 

Bucură-te, că toate acestea 1-au fost descoperite sfântului ierarh care a mulţumit 
Maicii lui Dumnezeu şi ţie, mucenice Mercurie; 

Bucură-te, că nimeni din războinici nu te-au cunoscut căci îndată te-ai făcut ne- 
văzut; 

Bucură-te, prin care s-a apărat şi se apără creştinătatea; 

Bucură-te, grabnicule ajutător al tuturor ostaşilor şi credincioşilor; 

Bucură-te, că ai făcut, faci şi vei face minuni ajutându-i pe toţi cei asupriţi şi ne- 
dreptățiți; 

Bucură-te, prin care Maica Domnului aduce credincioşilor bucurie şi mie celui ce 
cu dragoste prăznuiesc pomenirea ta; 

Bucură-te, prin care Dumnezeu readuce pacea şi armonia înţelegerii între oameni şi 
apără creştinătatea; 

Bucură-te, bunule pătimitor mare mucenice Mercurie! 


Condac 13 (de trei ori) 

O, Sfinte mare mucenice Mercurie, alesule ostaş al lui Hristos, împreună cu Oştile 
cereşti auzi şi această nevrednică rugăciune a celor ce sunt în nevoi şi vino precum 
odinioară în ajutorul nostru, apărându-ne de vrăjmaşii văzuţi şi nevăzuţi, învred- 
nicindu-ne de Împărăţia Cerurilor ca să putem împreună cu tine şi cu Oştile cereşti 
a cânta lui Dumnezeu: Aliluia! 


Se repetă: 


Icos 1 

Ca un pom lângă izvor, care rodul său şi-l dă la vremea sa, a fost viaţa ta, plăcutule 
al lui Dumnezeu Mercurie; căci din rădăcină creştină răsărind, ai dat Domnului tău 
rod însutit, pentru care auzi: 

Bucură-te, înfruntătorul lui Decius; 

Bucură-te, cel ce nu te-ai spăimântat de poruncile păgâneşti; 

Bucură-te, cel dăruit de Dumnezeu cu sabie îngerească; 

Bucură-te, ostaş îngeresc neînfricat al lui Hristos; 

Bucură-te, podoabă nestemată din sceptrul Domnului; 

Bucură-te, învrednicitule de chemarea îngerească; 

Bucură-te, biruitorule al dracilor şi doritorul vieţii îngerești; 

Bucara-te, sabia creştinătăţii, apărătorul bisericii şi surpătorul lui Iulian paravatul; 
Bucură-te, sluga lui Hristos şi plăcutul Maicii Sale; 

Bucură-te, izvorâtor de mireasmă dumnezeiască a sfinţeniei; 

Bucură-te, binecuvântare şi tămăduire a celor ce se roagă ţie; 

Bucură-te, bunule pătimitor mare mucenice Mercurie! 


Condac 1 

Cel ce ai fost prin înger chemat să mărturiseşti pe Hristos, cel ce te-a întărit pe tine 
şi cu sabie dumnezeiască te-a dăruit, prinos de laudă aducem ţie, cel ce eşti apără- 
tor nebiruit creştinătăţii şi mie celui păcătos; pentru aceasta îţi cântăm: Bucură-te, 
bunule pătimitor mare mucenice Mercurie! 


Apoi această rugăciune: 

Rugăciune 


Mulţumim ţie, Sfinte mare mucenice Mercurie pentru binefacerile ce le revarsă 
prin tine Dumnezeu şi Preasfântă Maica Sa. Nu suntem vrednici, ci mai vârtos cel 
care ţi-a alcătuit aceste stihuri - eu, ticălosul, să privim sfântă icoana ta care revarsă 
nouă, păcătoşilor, darurile lui Dumnezeu din destul. Apără cu sfântă sabia ta Cre- 
dinţa ortodoxă şi Sfânta noastră biserică şi pe drepteredincioşii creştini de toate 
năvălirile vrăjmaşilor văzuţi şi nevăzuţi. 


Tu eşti lauda şi întărirea mea. Ajută-mă să nu pier sub greutăţile vieţii, ci roagă-te 
lui Dumnezeu să îmi duc cu demnitate crucea până la sfârşit. 


Ajută celor obosiţi şi împovăraţi precum odinioară ţi-a ajutat şi ţie Mântuitorul Hri- 
stos. Celor din războaie dă-le biruinţă şi creştere Sfintei noastre biserici, unire tutu- 
ror creştinilor, mântuirea sufletelor tuturor oamenilor de pe pământ şi luminarea lor 
şi sănătate trupurilor. Tuturor ce lucrează pe uscat, pe apă şi pe sus şi în cele din 
adâncuri, dă-le de la Hristos prin rugăciunile tale toate cele trebuitoare sufletelor şi 
trupurilor şi izbăvire de toate greutățile pe care le au. 


Ajută celor ce se luptă pentru dreptate şi sunt izgoniți pe nedrept şi nu lăsa pe urâ- 
torul sufletelor să piardă Omenirea. 

lar mie, celui ce cu dragoste prăznuiesc pomenirea ta, celui ce m-am făcut pană de 
scriitor, te rog să mă pomeneşti în sfintele tale rugăciuni către Dumnezeu şi către 
Preasfântă Maica Sa, care mi te-a trimis în ajutor când eram mai întristat. 


Fii mie mijlocitor în ceasul sfârşitului meu şi mă învredniceşte Împărăției cereşti 
cu toți Sfinţii îngeri, care laudă neîncetat pe cel dorit sufletului meu, pe Hristos, 
Fiul lui Dumnezeu Tatăl Atotştiitorul împreună cu Duhul Sfânt, care din Tatăl pur- 
cede, acum şi pururea şi în vecii vecilor Amin. 


Sfârşit şi lui Dumnezeu laudă! 


seste 
Decie şi Valerian, păgânii împărați ai Romei, chemând pe toţi domnii şi boierii lor, 
s-au sfătuit pentru întinderea şi înmulţirea cinstirii zeilor lor şi pentru pierzarea şi 
risipirea sfintei credinţe creştineşti. Şi toţi, cu un gând, s-au învoit la acel sfat 
fărădelege şi au dat o poruncă în capitala Romei, care era scrisă astfel: "Împărații 
Romei, biruitorii cei nebiruiţi, pururea cinstiți, marii credincioşi Decie şi Valerian, 
împreună cu toți boierii, dau în ştire că de vreme ce facerile de bine şi darurile 
zeilor noştri le-am cunoscut şi ne-am îndulcit şi de biruinţele ce ne sunt date nouă 
de la dânşii asupra vrăjmaşilor noştri; apoi, că tot felul de roade primim de la 
dânşii cu îndestulare, prin bună prefacere a văzduhurilor şi i-am cunoscut pe ei a 
fi nouă mari făcători de bine şi de obşte rânduitori pentru cele de folosul nostru. 


Drept aceea cu un sfat împreună glăsuit cu boierii, poruncim ca toată rânduiala 
poporului, liberi şi robi, ostaşii şi neostaşii, să aducă jertfă zeilor, căzând la dânşii 
şi cu rugăciune plecându-se. lar dacă va îndrăzni cineva a călca dumnezeiasca 
noastră poruncă ce este întărită de noi cu sfat de obşte, pe unul ca acela poruncim 
ca să-l arunce legat în temniţă, apoi să se omoare prin felurite munci. Şi de se va 
pocăi, plecându-şi genunchii, de mare cinste se va învrednici de la noi. 


Iar de se va împotrivi, apoi după multe munci, să ia pedeapsă de sabie sau să fie 
aruncat în mare sau să se dea spre mâncare păsărilor şi câinilor; mai vârtos dacă 
se va afla cineva de credinţa creştinească, acela astfel să fie muncit. lar cei ce se 
vor Supune poruncii noastre, mare cinste şi daruri vor moşteni. Fiţi sănătoşi cu 
bună norocire”. 


Astfel de poruncă împărătească fiind dată, s-a tulburat toată cetatea Romei, căci se 
propovăduia acea poruncă fără de Dumnezeu prin toată cetatea şi se trimitea prin 
toate cetăţile şi împrejurimile lor. În acea vreme s-au sculat barbarii asupra 
împărăției Romei şi pregăteau împărații oştile lor ca să iasă la război împotriva 

barbarilor. Deci au poruncit trupelor de prin toate cetățile să se adune la Roma. 
Atunci a venit şi trupa în care era ostaş Mercurie şi se chema trupa aceea 
Martenses din Armenia cea mare, sub stăpânirea voievodului Saturnin. 


Deci, ieşind împăratul Decie la război, a rămas în Roma Valerian şi făcându-se 
multă vreme război şi măcel mare între barbari şi romani, s-a arătat lui Mercurie 
în chip de om mare, îmbrăcat în haine albe, ţinând în mâna 
sa o sabie, şi a zis către dânsul: 


Iar el fiind înspăimântat, 1 se părea că cel ce 1 s-a arătat este unul din boierii Romei. 
Și luând sabia pe care i-o dăduse, a pornit cu mare iuţeală asupra potrivnicilor, pe 
care-i tăia ca pe nişte iarbă. Şi trecând prin trupele barbarilor, până la împăratul lor, 
l-a ucis cu sabia şi împreună cu el mulţime mare de ostaşi viteji, încât i se lipise 
mâna cu sânge de mânerul sabiei. Şi aşa au fost biruiţi şi izgoniți barbarii de către 
romani. 


Atunci Decie, văzând vitejia cea mare a lui Mercurie, l-a chemat la sine şi, 
cinstindu-l cu mari daruri, l-a pus voievod peste toate oştile. Apoi, părându-i-se lui 
Decie căci cu ajutorul zeilor au biruit pe vrăjmaşi, se veselea foarte şi împărțind 
oştilor aur mult, a slobozit pe fiecare într-ale lor. lar ei împreună cu Mercurie 
mergând la Roma, făceau ospeţe mari prin cetăţi. 


Într-o noapte, dormind voievodul Mercurie, a venit la dânsul îngerul, în acelaşi 
chip precum i se arătase şi mai înainte şi, lovindu-l în coastă, l-a deşteptat. lar el 
văzând cele ce i se arătaseră, s-a înfricoşat şi a rămas mut. Apoi îngerul a zis 
către dânsul: 


Ingerul zicând acestea, s-a 
făcut nevăzut. 


Iar el, venindu-şi în sine, a început a mulţumi lui Dumnezeu şi şi-a adus aminte de 
credinţa creştinească de care auzise de la moşul şi de la tatăl său. Căci razăl său, 
anume Gordian, care a fost ostaş în aceeaşi trupă în care şi el mai pe urmă a fost 
OStaş, adeseori grăia: "Fericit este cel ce ostăşeşte Împăratului ceresc, că va 
primi de la EI răsplată în împărăţia cea cerească! Căci Acel Împărat a făcut 
toate numai cu cuvântul şi are să judece viii şi morţii şi să răsplătească fiecăruia 
după faptele lui”. 

De aceste cuvinte ale tatălui său aducându-și aminte Mercurie şi socotind cu 
mintea arătarea îngerului, s-a umplut de bucurie şi a început a plânge şi a se tângui, 
zicând: 


Astfel zicând în sine şi tânguindu-se, au venit slugile împărăteşti să-l cheme la 
împărat la un sfat. lar Mercurie a spus că este bolnav şi a amânat împăratul sfatul 
pe altă zi; căci nu voia să se sfătuiască la nimic fără de Mercurie. Aşa de mult îl 
iubea şi îl cinstea. lar a doua zi, chemând pe Mercurie cu cinste, s-a sfătuit 
împreună cu dânsul ceea ce era de folos împărăției Romei. lar după sfat, a zis 
împăratul către Mercurie: "Să mergem împreună în capiştea Artemidei ca să-i 
aducem jertfă”. 


Iar sfântul s-a despărțit în taină de împărat şi s-a dus la gazda sa. 


Însă unul din boieri l-a clevetit la împăratul, zicând: "Mare împărate, biruitorule 
nebiruit, alesule de zei a stăpâni împărăţia, binevoieşte cu blândeţe a mă asculta pe 
mine. Acesta care este cinstit de dreapta împărăției voastre şi pe care stăpânia 
voastră l-a prea mărit, nu vine împreună cu noi în capiştea marei zeițe ca să aducă 
jertfă pentru stăpânia voastră". 


Iar împăratul l-a întrebat, zicând: "Și cine este acela care nu vrea să fie la un gând 
CU Noi, Să aducă jertfă cinstitei Artemida?" 


Răspuns-a boierul: "Sfetnicul Mercurie, pe care l-a mărit bunătatea împărăției 
voastre. Acela se leapădă şi nu vrea să se închine zeilor noştri”. 


lar împăratul a zis: "Oare nu bărfiți asupra lui din oarecare zavistie? Deci nu vă 
voi asculta pe voi de nu-l voi ispiti singur şi voi cunoaşte adevărul cu dinadinsul. 
De nu va fi aşa precum ziceţi voi, apoi tare veți fi pedepsiţi pentru clevetirea 
voastră. lar de se va afla adevărul, veţi fi vrednici de cinste de la noi, ca nişte 
credincioşi zeilor şi împărăției noastre”. 


Acestea zicând împăratul, îndată a trimis să cheme cu cinste pe Mercurie şi, venind 
el, a zis către dânsul Decie: "Oare nu te-am cinstit eu pe tine, punându-te voievod 
peste toți domnii mei? Căci cu ajutorul zeilor ai biruit pe potrivnici! Dar tu pentru 
ce te arăţi nemulțumitor pentru o facere de bine ca aceasta, pe care ţi-am făcut-o 
ție? De ce treci cu vederea stăpânirea şi porunca mea, nedând zeilor noştri cinstea 
ce se cuvine, precum am auzit de la oarecare credincioşi de-ai noştri?" 


Ar Dr De De Dr de De Dr De De De e Dr Dr dr Dr de De e de dr fr A A 


Xp XP XP IP IP ID E E 30 IE 3 2 DE E E 30 30 30 IE 2 DP E IE IE E E XX 


De De de De Dr De De De De De De Dr Dr de De De dr De Ar Dr De de de dr dr d 


Xp XP XP IP IP 3 DE E 30 E 3 2 2 2 2 E 30 50 IE IE 2 E E XX 


lar ostaşul cel viteaz al lui Hristos, după cuvântul Apostolului, dezbrăcându-se de 
omul cel vechi şi, prin Sfântul Botez, îmbrăcându-se în cel nou, zidit după chipul 
lui Dumnezeu, a răspuns cu îndrăzneală, zicând: 


Acestea zicând, a descins brâul cel ostăşesc, a dezbrăcat haina cea de boierie şi le-a 


aruncat înaintea picioarelor împăratului, zicând cu glas mare: 


Atunci Decie a rămas uimit şi căuta la sfântul tăcând şi se mira de cuvântul lui cel 
cu îndrăzneală şi încă se minuna de frumuseţea trupului lui. Căci sfântul era înalt 
cu statul şi rumen la faţă, arătând cu chipul bărbăţia ce era într-însul. Apoi a 
poruncit împăratul să-l pună în temniţă, zicând: "Acest om n-a priceput cinstea sa. 
Deci, când va cunoaşte ocara şi defăimarea, atunci mi se pare că se va întoarce la 
gândul cel bun”. 


lar sfântul, fiind dus în temniţă, mulțumea şi lăuda pe Dumnezeu. Dar noaptea 
iarăşi i S-a arătat zicând: 


Prin acea arătare a îngerului, iarăşi s-a întărit Mercurie. 


») 

A doua zi a şezut împăratul Decie în divan şi, punând înaintea sa pe Sfântul 
Mercurie, a zis către dânsul: "Acest fel de cinste ţi se cuvine pentru nebunia ta, ca 
să stai ca un osândit la judecată”. 


Sfântul a răspuns: 


Impăratul a zis: "Spune nouă neamul tău şi patria”. 


Sfântul a răspuns: 


Impăratul a zis: "Dar pentru ce nu faci voia noastră şi nu împlineşti porunca ce 
este dată de noi tuturor oamenilor? Pentru ce nu te închini Zeilor, ca să primeşti 

dregătoria ta cea dintâi? Ori voieşti a muri în munci? Răspunde-mi degrab, căci 
pentru aceasta eşti chemat". 


Sfântul Mercurie a răspuns: 


Atunci împăratul, umplându-se de mânie, a zis: "De vreme ce zici că ai pavăza şi 
platoşa credinţei, poruncesc ca să te spânzure gol între patru furci”. 


Și aceasta făcându-se, a zis muncitorul: "Unde sunt acum armele războiului tău?" 


lar Sfântul, căutând spre cer, a zis: HDoamne, lisuse Hristoase, ajută robului 


Apoi împăratul a poruncit să aducă săbii şi cuțite ascuţite şi să taie trupul sfântului, 
iar pe pământ sub dânsul să aştearnă foc, pentru ca, deasupra fiind tăiat cu cuţitele 
şi dedesubt ars cu focul, să pătimească cumplit. Şi acestea făcându-se, curgea 
sângele din trupul lui ca izvorul încât şi focul se stingea de sângele lui; iar sfântul 
toate acestea le răbda cu vitejie. 


După acestea tiranul a poruncit să-l dezlege ca să nu moară degrabă şi să-l închidă 
într-o casă. Luându-l slujitorii l-au dus, căci el nu putea singur să meargă, abia 
fiind viu, şi l-au aruncat în acea casă, crezând că îndată va muri. Deci sfântul zăcea 
ca un mort, abia suflând din cauza rănilor celor cumplite. Dar făcându-se noapte, 
a venit îngerul Domnului către dânsul şi a zis: şi l- 
a tămăduit pe el de răni. lar sfântul simțind în sine putere, s-a sculat sănătos şi a 
mulțumit lui Dumnezeu, Celui ce I-a cercetat prin îngerul Său. 


A doua zi, împăratul a poruncit să aducă pe sfântul înaintea sa. Şi mergând ostaşii 
la dânsul, l-au aflat sănătos şi l-au dus la împărat. Văzându-l împăratul că este 
sănătos, a zis: "Pe cel care l-a dus ieri de la noi ca pe un mort, acum umblă singur 
de sine ca şi cum n-ar fi avut nici o rană!" Deci a poruncit ostaşilor să-i caute 
rănile. lar ei, căutând trupul mucenicului, au zis către împăratul: "Aşa să fie 
întregimea stăpânirii tale, precum are Mercurie trupul său, cu totul întreg şi fără 
prihană, ca şi cum nu s-ar fi atins de dânsul nici o muncă". 

Împăratul a zis: "Acum el va zice că Hristos l-a vindecat. Oare n-aţi adus voi vreun 
doctor la dânsul în strajă?" 

Iar ei au răspuns: "Ne jurăm pe stăpânirea voastră care îndreptează toată lumea, că 
nimeni nu l-a căutat; apoi nouă ni s-a părut că îndată va muri, iar cum s-a vindecat 
şi acum stă sănătos, nu ştim”. 


lar împăratul a zis: "Socotiţi căci cu farmecele creştineşti cel ce se părea ieri a fi 
mort, este astăzi sănătos?” Şi a zis cu mânie către sfântul: "Cine te-a trămăduit? 
Spune-ne nouă adevărul, căci mi se pare că nu fără vrăjitorie te-ai tămăduit”. 


Sfântul a răspuns: 


Împăratul a zis: "Iarăşi voi umplea trupul tău cu răni şi voi vedea de te va vindeca 
Hristos pe Care Îl mărturiseşti”. 


Sfântul a răspuns: 


Atunci a poruncit împăratul să-l muncească iarăşi cu foc şi cu bătăi. 


Sfântul fiind bătut şi ars cu foc, ieşea bună mireasmă din trupul lui cel ars. lar 
mucenicul răbda cu atâta vitejie, încât n-a strigat, n-a suspinat, nici n-a oftat, aşa că 
se mirau toţi de răbdarea lui. 


Apoi împăratul a zis către dânsul în batjocură: "Unde este acum doctorul tău, ca să 
vină aici să te tămăduiască? Căci ai zis că şi după moarte poate să te ridice”. 


Sfântul Mercurie a răspuns: 


Deci împăratul a poruncit să-l spânzure cu capul în jos şi să-i lege o piatră mare de 
grumaji, ca fiind sugrumat de greutatea pietrei, să moară. Jar mucenicul fiind 

întărit cu darul lui Dumnezeu, a rămas multă vreme viu în acea muncă. Apoi, 
dezlegând piatra, a poruncit să-l bată cu bice, care aveau capetele ferecate cu 
aramă. Și îndată a fost bătut fără cruţare, încât şi pământul s-a înroşit de sângele 
lui. Însă el, ca un diamant tare, răbda cu bărbăţie, zicând: 


Văzând împăratul pe mucenic că nu se pleacă nicidecum spre voia lui, şi acum 
nemaiavând vreme să-l muncească mai mult, pentru că se sârguia degrab a merge 
la Roma, a dat asupra lui porunca cea din urmă, astfel: "Mercurie, care a socotit 
drept nimic Zeii noştri şi a defăimat cinstita poruncă a blândeţei noastre, 
porunceşte stăpânirea noastră să-l ducă în ţara Capadochiei şi acolo să-i taie 
capul spre învăţătura multora. Căci cel ce se împotriveşte împăratului, după multe 
munci, se pedepseşte cu sabie”. 


Deci ostaşii, luând pe sfântul, l-au pus pe un dobitoc şi l-au legat, căci era trupul lui 
foarte slăbit de multe munci şi l-au dus în Capadochia. 


lar Mucenicul, întărindu-se prin acea vedenie a Mântuitorului şi dorind ca mai 
degrabă să se dezlege de trup şi să vieţuiască în Hristos, a zis către ostaşii care erau 
împreună cu dânsul: 


Zicând acestea, ostaşii i-au tăiat capul în bună mărturisire a Mântuitorului nostru 
lisus Hristos, în a douăzeci şi cincea zi a lunii noiembrie. 

pie Aa Ai 
The martyrdom of St. Mercurius the Great Martyr 


lar a doua zi după tăierea sfântului, s-a aflat trupul lui alb ca zăpada şi ieşea dintr- 
însul bună mireasmă de mir de mult preţ şi tămâie. Pentru o minune ca aceea, mulți 
au crezut în Hristos. Apoi sfântul trup a fost pus cu cinste la loc însemnat care dă- 
dea multe tămăduiri celor bolnavi. 


Pe acest sfânt ostaş şi mare mucenic Mercurie, care acum se bucură cu sufletul 
în cer, l-a orânduit Doamna, Preasfânta Născătoarea de Dumnezeu, la o 
minunată slujbă ostăşească precum aceasta: Când se ruga Sfântul Vasile cel 
mare înaintea icoanei Preasfintei Născătoare de Dumnezeu - lângă care era 
icoana Sfântului marelui mucenic Mercurie, cu sulița ca un ostaş - ca 
răucredinciosul împărat Iulian paravatul, mare prigonitor şi pierzător al 
dreptcredincioşilor creştini, să nu se mai întoarcă de la războiul cu perşii, spre 
pierderea credinţei creştineşti. Atunci a văzut că s-a făcut nevăzută, după puțin 
timp, icoana Sfântului Mercurie, care era lângă cea a Preasfintei Născătoare de 
Dumnezeu; apoi, după aceea, s-a arătat cu sulița sângerată. 

Chiar în acelaşi timp, în depărtatul război, Iulian a fost însuliţat de un ostaş 
necunoscut, care, îndată ce l-a însulițat, s-a făcut nevăzut. lar ticălosul Iulian, 
luând sânge din rana sa a aruncat în Sus către cer şi, grăind hule asupra lui Hri- 
stos, a zis: "Ai biruit Galileene!" 


Această minune S-a adeverit atunci, că însăşi Preasfânta Născătoare de Dumne- 
zeu, pentru rugăciunea Sfântului Vasile cel mare, a trimis pe acest plăcut al lui 
Dumnezeu şi al ei, pe Sfântul purtătorul de biruinţă marele mucenic Mercurie, 
din biserica cea care prăznuieşte către biserica cea care avea război, spre 
pedeapsa împotrivitorului lui Dumnezeu, lulian paravatul şi spre apărarea sfin- 
tei credinţe şi a dreptcredincioşilor creştini. 


Cu a cărui sfântă folosire şi apărare să ne fie şi nouă spre ajutor, ca să fim păziţi de 
vrăjmaşii cei potrivnici lui Dumnezeu şi să fie biruiţi cu ajutorul lui, ca împreună 


cu dânsul să slăvim pe Dumnezeu şi pe Maica Sa în vecii vecilor. Amin. 


(Vieţile Sfinţilor - Sfântul mare mucenic Mercurie) 

